《洗桐》
明代·王问

梧桐生高冈，菶々贻夏阴。
挹取叶上露，为予洗其心。
有时藉稿叶，闲情寄徽音。
何以报尔德，激泉濯朝林。
永日影相对，勿使尘涴侵。

作者简介：（1497—1576）常州府无锡人，字子裕。嘉靖十七年进士。除户部主事，监徐州仓，减羡耗十二三。改南职方，历车驾郎中、广东按察佥事。父死，不复仕，隐居湖滨宝界山，兴至则为诗文，或点染丹青，山水人物花鸟皆精妙。以学行称，门人私谥文静先生。